“หุ้นเอเชีย” เปิดเขียวสลับแดง ตามดาวโจนส์ นลท.จับตาข้อมูลเศรษฐกิจ
“หุ้นเอเชีย” เปิดผสมผสาน ตามดาวโจนส์ หลังสหรัฐเปิดตัวเลขดัชนี PPI ปรับตัวลง 0.1% ในเดือนส.ค. ขณะที่นักลงทุนยังคงระมัดระวังในการซื้อขายก่อนการเปิดเผยข้อมูลยอดค้าปลีกและข้อมูลเศรษฐกิจอื่นๆ ของสหรัฐในวันนี้
“หุ้นเอเชีย” เปิดผสมผสาน ตามดาวโจนส์ หลัง “สหรัฐ” เปิดตัวเลขดัชนี PPI ปรับตัวลง 0.1% ในเดือนส.ค. ขณะที่นักลงทุนจับตาข้อมูลเศรษฐกิจ
15 ก.ย. 2565

ผู้สื่อข่าวรายงานว่า ตลาดหุ้นเอเชียเปิดการซื้อขายในวันนี้แบบผสมผสาน หลังจากดัชนีดาวโจนส์ตลาดหุ้นสหรัฐฟื้นตัวขึ้น และดัชนีราคาผู้ผลิต (PPI) ของสหรัฐแสดงให้เห็นว่าราคาค้าส่งปรับตัวลง 0.1% ในเดือนส.ค. ท่ามกลางความวิตกกังวลเรื่องเงินเฟ้อ ขณะที่นักลงทุนยังคงระมัดระวังในการซื้อขายก่อนการเปิดเผยข้อมูลยอดค้าปลีกและข้อมูลเศรษฐกิจอื่นๆ ของสหรัฐในวันนี้
ดัชนี NIKKEI 225 ตลาดหุ้นญี่ปุ่นเปิดวันนี้ที่ 27,873.96 จุด เพิ่มขึ้น 55.34 จุด หรือ +0.20%, ดัชนี HSI ตลาดหุ้นฮ่องกงเปิดวันนี้ที่ 18,833.90 จุด ลดลง 13.20 จุด หรือ -0.07% และดัชนี SSE Composite ตลาดหุ้นจีนเปิดวันนี้ที่ 3,248.97 จุด เพิ่มขึ้น 11.43 จุด หรือ +0.35%
ทั้งนี้นักเศรษฐศาสตร์ในผลสำรวจที่จัดทำโดยสำนักข่าวรอยเตอร์คาดการณ์ว่า ธนาคารกลางจีน (PBOC) จะคงอัตราดอกเบี้ยเงินกู้ระยะกลาง (MLF) ระยะ 1 ปีไว้ไม่เปลี่ยนแปลงที่ระดับ 2.75%
ส่วนออสเตรเลียมีกำหนดเผยแพร่ข้อมูลการว่างงานเดือนส.ค.ในวันนี้ โดยคาดการณ์ว่าจะทรงตัวที่ 3.4% เมื่อเทียบกับเดือนก.ค.